b'\n_START_ARTICLE_\nVampire: The Masquerade\n_START_SECTION_\nAmbientaci\xc3\xb3\n_START_PARAGRAPH_\nVampire: The Masquerade desenvolupa el m\xc3\xb3n de ficci\xc3\xb3 conegut com a M\xc3\xb3n de Tenebres, inspirat en les novel\xc2\xb7les de Cr\xc3\xb2niques de vampirs d\'Anne Rice. L\'autor del joc, Mark Rein-Hagen, va fer un joc de rol que trencava la majoria dels t\xc3\xb2pics del g\xc3\xa8nere de rol. En ell, els jugadors experimenten la vida d\'un \xc3\xa9sser sobrenatural en un m\xc3\xb3n dominat pel mal i en el que els humans desconeixen la realitat. El tema del joc se centra en el conflicte personal que suposa intentar retenir la pr\xc3\xb2pia humanitat quan el personatge ha sigut convertit en un \xc3\xa9sser depredador d\'\xc3\xa9ssers humans. A m\xc3\xa9s els jugadors han de sobreviure a les incessants lluites de poder dels antics i m\xc3\xa9s poderosos vampirs i les nombroses intrigues entre els clans de vampirs._NEWLINE_Els vampirs tenen el seu origen en Ca\xc3\xadn, el tercer home, que va ser condemnat amb la immortalitat. Ca\xc3\xadn amb el temps va crear els seus fills vampirs aix\xc3\xad arribant al m\xc3\xb3n d\'avui en dia. Amb el passar dels anys els vampirs han creat els anomenats 13 clans i al seu torn 3 grups molt importants: La Camarilla, El Sabbat (Vampir: La mascarada) i els Independents, per\xc3\xb2 en l\'actualitat la sang s\'ha afeblit en ells donant a la llum els Caitiff i aix\xc3\xad atraient a la famosa Gehenna.\n_START_SECTION_\nEls v\xc3\xa0stags\n_START_PARAGRAPH_\nV\xc3\xa0stags \xc3\xa9s el nom amb qu\xc3\xa8 els vampirs s\'autodenominen, igual que Cainites, ja que es consideren descendents de Ca\xc3\xadn (per a m\xc3\xa9s informaci\xc3\xb3 mirar l\'apartat hist\xc3\xb2ria)_NEWLINE_Tots els vampirs s\xc3\xb3n diferents entre si, encara que hi ha caracter\xc3\xadstiques que s\xc3\xb3n traspassades de Sire a Chiquillo en el moment de l\'abra\xc3\xa7ada. Aquestes caracter\xc3\xadstiques provenen del clan del Sire._NEWLINE_Tots els vampirs s\xc3\xb3n afectats per la seva B\xc3\xa8stia interna, que alguns intenten controlar negant la seva exist\xc3\xa8ncia per\xc3\xb2 que d\'altres accepten i intenten mantenir a ratlla mitjan\xc3\xa7ant diversos sistemes de creences._NEWLINE_Els vampirs poden utilitzar ghouls, humans que han tastat una petita quantitat de sang del vampir i que han adquirit algunes de les seves capacitats (habitualment una major resist\xc3\xa8ncia i un cert \xc3\xadndex de regeneraci\xc3\xb3 dels danys) i als quals utilitzen per ocupar-se dels assumptes que ells no poden (per exemple, la gesti\xc3\xb3 dels seus assumptes entre els mortals durant el dia)._NEWLINE_Els vampirs tenen diverses debilitats, algunes id\xc3\xa8ntiques a les que apareixen a les novel\xc2\xb7les i pel\xc2\xb7l\xc3\xadcules cl\xc3\xa0ssiques i d\'altres diferents. Una estaca al cor no els mata, sin\xc3\xb3 que els paralitza i per exemple l\'aigua bene\xc3\xafda, les creus o s\xc3\xadmbols religiosos no els afecten excepte si qui els esgrimeix en contra d\'ells t\xc3\xa9 una aut\xc3\xa8ntica fe en aquestes creences._NEWLINE_En canvi, la llum del sol i el foc els causen una gran quantitat de mal i s\xc3\xb3n de les poques coses que poden provocar la seva mort sense gaires problemes.\n_START_SECTION_\nLes sectes\n_START_PARAGRAPH_\nTots els clans, excepte els quatre independents, pertanyen a una secta; encara que es poden trobar a determinats membres individuals dels clans que no ho fan. Cada secta t\xc3\xa9 unes idees pr\xc3\xb2pies i uns objectius diferents respecte a com s\'ha d\'interaccionar entre els vampirs i entre els vampirs i els humans._NEWLINE_Hi ha dos gran sectes: la Camarilla, y el Sabbat. La primera pensa que el millor que es pot fer per evitar les caceres humanes \xc3\xa9s barrejar-se amb els mortals i ocultar la seva exist\xc3\xa8ncia controlant-los des de les ombres. El Sabbat, en canvi, pensa que no ha d\'ocultar-se i que la millor manera d\'evitar el seu extermini \xc3\xa9s revelant la seva natura depredadora i subjugant a la humanitat per a poder governar-la mitjan\xc3\xa7ant la seva superioritat._NEWLINE_Tamb\xc3\xa9 hi ha altres grups menors com per exemple els anarquistes que a pesar de compartir part dels ideals d\'ocultaci\xc3\xb3 de la Camarilla no volen acceptar ordres d\'altres vampirs que els governin nom\xc3\xa9s per ser m\xc3\xa9s antics. Un altre grup \xc3\xa9s l\'Inconnu, un grup misteri\xc3\xb3s format per vampirs antics que es diu que volen trobar la Golconda, un misteri\xc3\xb3s estat d\'il\xc2\xb7luminaci\xc3\xb3 on el vampir domina per complet el seu ser i que permet derrotar la B\xc3\xa8stia i la gana.\n_START_SECTION_\nEls clans\n_START_PARAGRAPH_\nEls vampirs es divideixen en 13 clans que es van establir a partir de la 3a. generaci\xc3\xb3 de vampirs els antediluvians i que transmeten una s\xc3\xa8rie de caracter\xc3\xadstiques i peculiaritats als seus membres. Aquells que per algun motiu no s\xc3\xb3n reconeguts per cap clan, reben el nom de Caitiff._NEWLINE_Tots els clans tenen una certa predisposici\xc3\xb3 a desenvolupar unes habilitats sobrenaturals concretes anomenades disciplinaes i un defecte concret. Els membres dels diferents clans solen seguir un cert estereotipus, per\xc3\xb2 no sempre \xc3\xa9s aix\xc3\xad._NEWLINE_Tamb\xc3\xa9 hi ha l\xc3\xadnies de sang menors que varen ser creades a partir d\'un dels grans clans i clans que han caigut en desgr\xc3\xa0cia o han desaparegut; com ara el clan Salubri o el clan Capadocio.\n_START_SECTION_\nHist\xc3\xb2ria\n_START_PARAGRAPH_\nLa hist\xc3\xb2ria dels vampirs comen\xc3\xa7a quan, segons el Llibre de NOd, Ca\xc3\xadn mata a Abel i D\xc3\xa9u el castiga, expulsant-lo. All\xc3\xa0 se li donen diverses oportunitats de redimir-se i les rebutja totes._NEWLINE_Despr\xc3\xa9s Cain troba a Lilith, la primera d\xc3\xb3na d\'Adam que va ser expulsada del jard\xc3\xad de l\'Ed\xc3\xa8n i amb qui apr\xc3\xa8n a manipular el seu poder. Quan ja no t\xc3\xa9 res m\xc3\xa9s que aprendre de Lilith, la deixa i torna a les terres on habitava abans i funda la primera ciutat Enoch. Encara que Enoch \xc3\xa9s una gran ciutat es troba sol i descobreix com pot crear a altres com ells. Llavors d\xc3\xb3na la immortalitat a Enoch, Zillad i Irad._NEWLINE_Els seus descendents creen m\xc3\xa9s descendents, 13 concretament (anomenats la tercera generaci\xc3\xb3). Aquests 13 vampirs s\xc3\xb3n egoistes i manipuladors i veient que la seva maledicci\xc3\xb3 s\'est\xc3\xa0 estenent Cain prohibeix que es cre\xc3\xafn m\xc3\xa9s vampirs. Per\xc3\xb2 abans que pugui fer res els 13 assassinen a la segona generaci\xc3\xb3 i comencen a crear m\xc3\xa9s i m\xc3\xa9s descendents._NEWLINE_Degut a aquesta aberraci\xc3\xb3, D\xc3\xa9u torna a castigar Cain causant el Diluvi que provoca la mort de molts d\'aquests vampirs. Despr\xc3\xa9s d\'aquest c\xc3\xa0stig Cain s\'autoexilia i els 13 Antediluvians tornen a crear descend\xc3\xa8ncia. \xc3\x89s llavors quan es crea la Segona Ciutat i degut a les disputes entre els antediluvians comen\xc3\xa7a la Yihad, una guerra que s\'ha prolongat al llarg dels segles fins al dia d\'avui._NEWLINE_Durant segles els vampirs continuen governant als mortals de formes m\xc3\xa9s o menys encobertes i organitzant les seves disputes (com ara la guerra entre Brujah i Ventrue utilitzant als cartaginesos i als romans, respectivament) sense ser massa coneguts._NEWLINE_A l\'Edat Mitjana molts vampirs comencen a mostrar-se m\xc3\xa9s reticents a ocultar la seva natura i comencen a cridar l\'atenci\xc3\xb3 dels mortals. L\'Esgl\xc3\xa9sia, aliada amb senyors mortals es rebel\xc2\xb7la contra aquesta tirania i crea la inquisici\xc3\xb3, un grup pseudomilitar encarregat d\'acabar amb l\'exist\xc3\xa8ncia de tots els sobrenaturals._NEWLINE_Bojos de por els vampirs m\xc3\xa9s antics comencen a utilitzar als seus fills com a esquer per guanyar temps fins que els m\xc3\xa9s joves es revelen ofesos per aquest tracte en l\'anomenada revolta anarquista, que va ser condu\xc3\xafda pels Brujah._NEWLINE_Tenint por per la seva superviv\xc3\xa8ncia els antics i els seus descendents m\xc3\xa9s lleials creen la Camarilla, una organitzaci\xc3\xb3 que vol ocultar als mortals l\'exist\xc3\xa8ncia dels sobrenaturals per aix\xc3\xad tornar a permetre que els vampirs visquin "en pau" i puguin tornar a governar sense oposici\xc3\xb3. La for\xc3\xa7a de la Camarilla \xc3\xa9s superior a la dels anarquistes i finalment els Brujah i els seus seguidors accepten signar el "Tractat de Thorns" on es d\xc3\xb3na terme a la Revolta Anarquista._NEWLINE_Els joves dels clans Tzimisce i Lasombra, en canvi, es neguen a signar el tractat, ja que s\xc3\xb3n conscients que no poden esperar miseric\xc3\xb2rdia dels seus antics (durant la revolta van assassinar els seus respectius creadors de clan, els antediluvians) i igual que alguns altres vampirs no disposats a cedir davant la pressi\xc3\xb3 dels antics es neguen a capitular a Thorns. Al cap d\'un temps d\'amagar-se tornen a donar-se a con\xc3\xa8ixer, aquest cop sota el nom de Sabbat_NEWLINE_La lluita entre Camarilla i Sabbath continua fins als nostres dies encara que segons el Llibre de Nod, aquesta lluita est\xc3\xa0 a punt de terminar, doncs la Gehena (la fi del m\xc3\xb3n) s\'apropa i aquella nit els Antediluvians que han aconseguit sobreviure s\'aixecaran del seu sopor i s\'alimentaran dels seus descendents per terminar amb la guerra que van comen\xc3\xa7ar fa mil\xc2\xb7lennis.'